ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Ιουνίου 1999 σχετικά με σύναψη συμφωνίας με τη Δημοκρατία της Ισλανδίας και το Βασίλειο της Νορβηγίας για τη θέσπιση δικαιωμάτων και υποχρεώσεων μεταξύ της Ιρλανδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας αφενός και της Δημοκρατίας της Ισλανδίας και του Βασιλείου της Νορβηγίας αφετέρου, επί θεμάτων σε πτυχές του κεκτημένου Σένγκεν που εφαρμόζονται στα εν λόγω κράτη (2000/29/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη το άρθρο 6 παράγραφος 2 του πρωτοκόλλου, που προσαρτήθηκε με τη συνθήκη του Άμστερνταμ στη συνθήκη για την ίδρυση της Ευρωπαϊκής Κοινότητας και δια του οποίου ενσωματώνεται το κεκτημένο Σένγκεν στο πλαίσιο της Ευρωπαϊκής Ένωσης, ΑΠΟΦΑΣΙΖΕΙ: Άρθρο μόνο Εγκρίνεται η συμφωνία με τη Δημοκρατία της Ισλανδίας και το Βασίλειο της Νορβηγίας σχετικά με τη θέσπιση δικαιωμάτων και υποχρεώσεων μεταξύ της Ιρλανδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας αφενός και της Δημοκρατίας της Ισλανδίας και του Βασιλείου της Νορβηγίας αφετέρου, επί θεμάτων του κεκτημένου Σένγκεν που εφαρμόζονται στα εν λόγω κράτη. Το κείμενο της συμφωνίας επισυνάπτεται στην παρούσα απόφαση. Λουξεμβούργο, 28 Ιουνίου 1999.

[Source: multi_eurlex | Tokens: 1124]